stanford-oval/wikipedia huggingface dataset:
גילי איצקוביץ'
פילמוגרפיה > מופעים ומחזות זמר

| שנה | פרויקט | תפקיד | הערות |
| --- | --- | --- | --- |
| 2013 | אביב מתעורר |  | השתתפה כחלק מהלהקה השכנים של צ'יץ'. |
הערות שוליים

↑  נאור אורמיה, בצעדייך (קליפ), באתר יוטיוב
↑  שיר זיו, גילי איצקוביץ': "אני לא רוצה להיות משפיענית. אני מרגישה שכולם ברשתות מזייפים", באתר ישראל היום, ‏6/7/2022
↑  מיקי לוין, ‏גילי איצקוביץ' התחתנה ופרצה בבכי בחופה, באתר מעריב אונליין, 28 ביוני 2022
↑  בלקספייס | עונה 1 | פרקים מלאים| רשת 13, באתר חדשות 13, 19 באוקטובר 2020
↑  רן בוקר, "בלקספייס" נמכרה לנטפליקס, באתר ynet, 22 באפריל 2021
↑  מותק בול באמצע, באתר כאן 11
↑  נועם כהן, ‏"הסדרה מראה את הצד העגום של עולם הזוהר, גם בתעשייה וגם ברמה האישית", באתר ‏מאקו‏, 3 במרץ 2022
איצקוביץ' בתמונת נושא של הסדרה "מותק בול באמצע", 2021
זריחה (סרט)

| --- | --- |

 מבוסס על:  מבוסס על סיפורו הקצר של הרמן סודרמן  "The Excursion to Tilsit"
 בימוי:  פרידריך וילהלם מורנאו
 הופק בידי:  ויליאם פוקס
 תסריט:  קארל מאייר
 עריכה:  הארולד ד. שוסטר 
 שחקנים ראשיים:  ג'ורג אובריין ג'נט גיינור מרגרט ליווינגסטון
 מוזיקה:  הוגו רייסנפלד ארנו רפיי
 צילום:  צ'ארלס רושר קארל סטרווס
 מדינה:  ארצות הברית
 חברת הפקה:  פוקס המאה ה-20 
 חברה מפיצה:  Fox Film Corporation, נטפליקס 
 שיטת הפצה:  וידאו על פי דרישה 
 הקרנת בכורה:  23 בספטמבר 1927
 משך הקרנה:  95 דקות
 שפת הסרט:  סרט אילם כיתוב באנגלית
 סוגה:  אילם, דרמה, רומנטית
 פרסים:  פרס האוסקר לסרט הטוב ביותר 1929
 דף הסרט ב־IMDb
 
זריחה (באנגלית: Sunrise: A Song of Two Humans) הוא סרט אילם משנת 1927 מסוגת דרמה רומנטית, של הבמאי הגרמני פרידריך וילהלם מורנאו. הסרט מבוסס על ספרו הקצר של הרמן סודרמן, "The Excursion to Tilsit", מאוסף הסיפורים ששמו כשם סיפור זה.
הסרט שזכה בטקס האוסקר הראשון, בפרס האוסקר להפקה הייחודית והאמנותית הטובה ביותר.
בסרט משחקים ג'ורג אובריין, ג'נט גיינור ומרגרט ליווינגסטון.
הסרט כולל בתוכו חלק מיצירותו של המלחין שארל גונו, משנת 1872 "Funeral, March of a Marionette", יצירה שלאחר מכן שימשה כשיר הנושא של סדרת הטלוויזיה "אלפרד היצ'קוק מגיש" (1955-65).
זריחה זכה בפרס האוסקר לסרט הטוב ביותר, בטקס האוסקר הראשון בשנת 1929. בטקס זה לא היה קיים פרס לסרט הטוב ביותר, אלא היו קיימים שני פרסים נפרדים. אחד שנקרא פרס אוסקר להפקה היוצאת מן הכלל ביותר, שבו זכה הסרט "כנפיים", והשני שנקרא פרס אוסקר להפקה הייחודית והאמנותית הטובה ביותר שבו זכה "זריחה". ג'נט גיינור זכתה בפרס האוסקר הראשון לשחקנית הראשית הטובה ביותר, על תפקידה בסרט זה וגם על תפקידה בסרטים "הרקיע השביעי" ו"Street Angel"
כיום הסרט נחשב כיצירת אמנות וכאחד מהסרטים הטובים ביותר שנעשו מעולם. רבים מכנים אותו כסרט האילם הטוב ביותר שנעשה.
בשנת 1989 זריחה נבחר כיצירה שיש לשמר בארכיון הסרטים הלאומי של ארצות הברית של ספריית הקונגרס, והוגדר כסרט "תרבותי, היסטורי ומיוחד באיכותו". ברשימה המעודכנת "מאה שנים... מאה סרטים" של המכון הסרטים האמריקאי (AFI), נבחר זריחה במקום ה82. וברשימה של המגזין Sight & Sound של מכון הסרטים הבריטי נבחר זריחה על ידי המבקרים במקום החמישי ברשימה של הסרטים הטובים ביותר שנוצרו, ובמקום ה-22 ברשימה של הבמאים.
הגרסה האמריקאית הראשונה של הסרט נשמדה בשריפה, אבל גרסה חדשה נוצרה מהדפסה ששרדה.
עלילה

אישה הבאה לחופשה מהעיר (מרגרט ליווינגסטון) מתארחת בעיירה הצמודה לאגם למספר שבועות. לאחר רדת החשכה, היא הולכת לחווה שבה גבר (ג'ורג אובריין) ואשתו (ג'נט גיינור) גרים עם ילדיהם. היא שורקת בעומדה מאחורי הגדר בחוץ, הגבר מסתכל לכיוונה ולבסוף הולך אחריה ועוזב את אשתו עם זכרונות מזמנים טובים יותר, בהם היו שניהם מאוהבים כהוגן.
הגבר והאישה נפגשים בחצות ומתנשקים בתשוקה רבה. האישה מעוניינת שהוא ימכור את החווה, שלאחרונה כלל לא מצליחה, וזאת על מנת שיצטרף אליה לחיים בעיר. כאשר היא מציעה שעל מנת שיפתרו כל בעיותיהם עליו להטביע את אשתו, הוא חונק אותה באלימות, אבל אפילו תגובה זו בסופו של דבר מובילה למגע תשוקתי בין שניהם. האישה שמה על הסירה של הגבר קני סוף, שכאשר הספינה תתהפך הוא יוכל להאחז בקני הסוף ולצוף.
אשתו של הגבר לא חושדת בכלום כאשר בעלה מציעה לה לצאת ליציאה, אבל כאשר הם מגיעים אל האגם מתחיל לגבור בה חשד. הגבר מתכונן להטביע אותה מחוץ לסירה, אבל כאשר היא פונה אל רחמיו, הוא מבין שאינו יכול לעשות זאת. הוא חותר לחוף וכשהוא מגיע ליבשה אשתו בורחת.
היא עולה על חשמלית והוא עוקב אחריה, מתחנן בפניה שלא תפחד ממנו. החשמלית מביאה אותם אל העיר. פחדיה והאכזבה הגדולה שלה ממנו ממלאים אותה. הוא מביא לה צרורות של פרחים ועוגות עד שלבסוף היא מפסיקה לבכות ומקבלת את מתנותיו. בהליכתם ברחובות העיר, הם מבחינים בכלה הנכנסת לכנסייה בתהלוכה והם נכנסים אחריה לצפות בטקס החתונה. הגבר נשבר ומבקש מאשתו שתסלח לו. לאחר התפייסות מרובה בדמעות, הם ממשיכים להרפתקאה הבאה בעיר, מצטלמים בתמונה משותפת ומבקרים ביריד. כשהלילה יורד הם נוסעים עם החשמלית חזרה הביתה.
לאחר מכן, הם עולים על הסירה ונסחפים באגם ברדת החשיכה, כאשר סופה פתאומית גורמת לסירה שלהם לשקוע. הגבר נזכר בקני הסוף שעדיין על הסירה וקושר אותם מסביב לגופה של אשתו. הספינה מתהפכת והגבר מתעורר על החוף המסולע. הוא אוסף אנשים סביבו שיעזרו לו לחפש את אשתו, אבל כל מה שהם מוצאים זה קני סוף שבורים על המים.
בטוח שאשתו טבעה, הוא חוזר לביתו תשוש. האישה מהעיר מגיעה לביתו ובטוחה שתוכניתם הצליחה. הגבר מתחיל לחנוק אותה ופתאום המשרתת קוראת לו ואומרת לו שאשתו חיה, אז הוא משחרר את האישה ורץ הביתה. מסתבר שאשתו ניצלה כאשר נאחזה בקנה הסוף האחרון ששרד.
הגבר כורע לצד המיטה שבה שוכבת אשתו והיא לאט לאט פוקחת את עניה. הם מתנשקים וזאת בעוד שהאישה מהעיר עולה על כירכרה וחוזרת חזרה לעיר. הסרט מסתיים בצילום של הזוג מתנשקים, שעובר בדיזולב לשמש זורחת.
שחקנים ודמויות

| שם הדמות | שם השחקן |
| --- | --- |
הגבר: ג'ורג אובריין
אשתו של הגבר: ג'נט גיינור
האישה מהעיר: מרגרט ליווינגסטון
סגנון

הסרט זריחה בוים על ידי פרידריך וילהלם מורנאו, במאי גרמני שהיה אחד מהדמויות המובילות באקספרסיוניזם הגרמני, סגנון שבו השתמשו ביצירות אומנות מעוותות לתיאור אפקטים סימבוליים. מורנאו הוזמן על ידי ויליאם פוקס ליצור סרט אקספרסיוניסטי בהוליווד וכך נוצר הסרט זריחה.
התוצאה הייתה המוני תפאורות מעוצבות שיצרו עולם מופלא ומוגזם. תפאורת העיר לבדה עלתה מעל ל 200,000$ ושימשה בסרטים רבים אחריה, כולל הסרט של ג'ון פורד "ארבעת הבנים" (1928).
רבים מהצילומים הייחודיים בסרט צולמו באגם ארווהייד, קליפורניה.
הסרט מלא ביצירות קולנוע חדשניות, הצילום שלו פורץ דרך (של הצלמים צ'ארלס רושר וקארל סטרווס), הכולל טכניקה מדהימה של מעקב אחר דמויות. הכותרות שלו מופיעות בצורה ייחודית, והסרט מלא בסצנות פעולה שחלקים גדולים מהם נעשו בסגנון המיוחד של מונראו. השימוש בסגנון של צילום מרוחק מיוחד במינו, במיוחד בצילום של העיר בהם רואים אנשים מתהלכים במרחבים שנראים גדולים, אף על פי שהם במציאות קטנים בהרבה.
הדמויות לא נקראות בשמם וכך ניתן לראות בהם כחלק מסיפור סימבולי שיכול להתרחש בכל מקום.
וויט הרלן, השווה את "זריחה" לסרטו "הטיול לטוליסט" (1939), בעודו מציין שהסרט זריחה מלא בסימבוליות ומלא בחדירה לפרטים עד שהוא הופך כמעט לשירה, לעומת סרטו שהוא סרט ריאליסטי רגיל.
ביקורות ופרסים

מורדאונט הול, מבקר סרטים של העיתון הניו יורק טיימס, שיבח את הסרט זריחה וכינה אותו יצירת מופת. מבקר של העיתון טיים מגזין לעומתו אמר שהסרט "דל" אבל סך הכל "הסרט מצליח לשמור על מראה ציורי מרדים לאורך כל הערב". כיום הסרט זריחה נחשב על ידי רוב המקרים וההיסטורינים כאחד מהסרטים הטובים ביותר שנוצרו.
ביקורות ופרסים > פרסים ומועמדויות > זכיות בפרסי אוסקר (1929)

פרס אוסקר לשחקנית הטובה ביותר – ג'נט גיינור (בזמן זה פרסי המשחק הובאו לשחקנים לא על משחק בסרט יחיד אלא על משחק במכלול הסרטים ששיחקו בשנה זאת ולכן ג'נט זכתה בפרס זה לא רק על משחקה בסרט זה, אלא גם על משחקה בסרטים, "הרקיע השביעי" ו"Street Angel").
פרס אוסקר לצילום הטוב ביותר – צ'ארלס רשאר וקארל סטרווס.
פרס אוסקר להפקה הייחודית והאמנותית הטובה ביותר – בטקס זה לא היה קיים פרס לסרט הטוב ביותר, אלא היו קיימים שני פרסים נפרדים. אחד שנקרא פרס אוסקר להפקה היוצאת מן הכלל ביותר, שבו זכה הסרט כנפיים, והשני שנקרא פרס אוסקר להפקה הייחודית והאמנותית הטובה ביותר שבו זכה זריחה. לאחר מכן, האקדמיה החליטה שהפרס החשוב יותר הוא להפקה היוצאת מן הכלל ביותר, שבו זכה כנפיים ולא זריחה.
ביקורות ופרסים > פרסים ומועמדויות > מועמדויות לפרס האוסקר

פרס אוסקר לעיצוב ההפקה הטוב ביותר – רוקוס גיליס
ביקורות ופרסים > פרסים ומועמדויות > הכרויות נוספות

1989 – נבחר כיצירה שיש לשמר בארכיון הסרטים הלאומי של ארצות הברית של ספריית הקונגרס.
2002, 2012: בחירת הסרט ברשימת ה10 סרטים של העשור של המגזין Sight & Sound.
נבחר במקום ה63 ברשימה "מאה שנים....מאה תשוקות" של המכון הסרטים האמריקאי (AFI).
האישה בסרט הייתה מועמדת לרשימה של "מאה שנים... מאה גיבורים ונבלים" של מכון הסרטים האמריקאי.
ברשימה המעודכנת "מאה שנים... מאה סרטים" של המכון הסרטים האמריקאי (AFI), נבחר זריחה במקום ה82.
קיד איקרוס (סדרת משחקים)

| --- | --- |

 כללי
 סוגה:  משחק פלטפורמה, משחק פעולה ממוחשב
 מספר שחקנים:  משחק וידאו לשחקן יחיד
 פיתוח:  נינטנדו
 הוצאה לאור:  נינטנדו
 ארץ מקור:  יפן
 סדרה:  Kid Icarus
קיד איקרוס (באנגלית: Kid Icarus) היא סדרה של משחקי וידאו מאת נינטנדו. המשחקים מתרחשים בעולם פנטזיה בשם "ארץ המלאכים", שעיצובה מבוסס באופן רופף על המיתולוגיה היוונית. המשחק מורכב ממספר סוגות הכוללים אקשן, הרפתקאות ואלמנטים של פלטפורמה. הזיכיון של קיד איקרוס ידוע כקלאסיקה קאלט. והדמות הראשית שלה הוא מלאך בשם פיט (Pit)
המשחק הראשון, Kid Icarus, שוחרר ב-1986 עבור ה-NES וזכה לביקורות טובות למרות מכירות נמוכות יחסית למשחקים באותה תקופה. משחק המשך, Kid Icarus: Of Myths and Monsters, שוחרר מאוחר יותר עבור ה-Game Boy. לאחר הפסקה של 20 שנה, Kid Icarus: Uprising שוחרר ב-2012 עבור ה-Nintendo 3DS.
דמויות ועיצוב

לסדרת קיד איקרוס יש קאסט של דמויות חוזרות. כמה דמויות נפוצות בסדרה כוללות את פיט (הדמות הראשית), פלוטנה, ומדוזה שהם הדמויות הראשיות. בנוסף יש את וירידי, האדס, מגנוס, בור האפל, פירון, פנדורה, ארלון, פוסידון, זרחן, דינטוס, תנאטוס, קראגלנצ'ה, ומכשף החצילים.
דמותו של פיט נוצרה עבור המשחק המקורי Kid Icarus. ויש המזהים את מכניקת המשחק של פיט כלוקחת אלמנטים משלושה מהזכיונות הגדולים של נינטנדו: הקפיצה של מריו, האובייקטים המשפרים את היכולת של לינק, והקליעים של סמוס ארן. פיט שואב השראה מהמיתולוגיה היוונית. כאשר דמותו היא שילוב בין אריס לאיקרוס. במשחק המאפיינים המזוהים ביותר עם פיט אלו הכנפיים והקשת שלו.
דמותו של פיט קיבלה עדכונים משמעותיים ועיצוב מחודש לקראת הכללתו ב-Super Smash Bros. Brawl, והפך לעיצוב הסטנדרטי שלו מאז. לדברי משירו סאקורי (Masahiro Sakurai), היוצר של סדרת Super Smash Bros. ובמאי של Kid Icarus: Uprising, הוא התלבט בתחילה בין שימוש בעיצוב הדו-ממדי של פיט, בעיצוב האמנותי המצויר שלו, ובעיצוב מחדש בתלת-ממד של פיט, בסופו של דבר החליט על האחרון. הקשת של פיט שהיא כלי הנשק המזוהה עמו הייתה בתחילה ללא שם, אך היא קיבלה מספר שמות בהמשך, כולל הקשת הקדושה של פלוטנה, וקשת פלוטנה.
היסטוריית פיתוח

לאחר שנינטנדו פיתחה משחקי פלטפורמה מצליחים בשנות ה-80, כולל Donkey Kong, Ice Climber ו-Super Mario Bros, כמו גם משחק ההרפתקאות עטור השבחים The Legend of Zelda, החברה הייתה מעוניינת להוסיף ז'אנרים נוספים, הם התחילו לעבוד על משחק פעולה. המשחק נקרא Metroid. נינטנדו הוציאה את Metroid עבור NES ב-6 באוגוסט 1986. Kid Icarus פותח לצדו כמשחק אח שלו, מכיוון שהוא חולק אלמנטים ומתכנתים עם Metroid. המשחק הופק על ידי גונפי יוקוי (Gunpei Yokoi) שהפיק את Metroid, ומשחקים נוספים מבית נינטנדו והוא כלל מוזיקה שנכתבה על ידי הירוקזו טנקה (Hirokazu Tanaka), שגם הלחין את המשחק Duck Hunt.
היסטוריית פיתוח > משחקים שבוטלו

לאחר יציאת משחק ההמשך Kid Icarus: Of Myths and Monsters, בשנת 1991 הסדרה לא קיבלה משחקי המשך חדשים במשך שני עשורים. במהלך שנות ה-90, מגזין משחקים טען שפרויקט אחר בשם Kid Icarus: Angel Land Story, הנקרא לפעמים Super Kid Icarus, היה קיים בעבודה עבור ה-SNES אף על פי שלא ידוע האם המקור אמין. לפי השמועות היה משחק עבור Nintendo 64 בפיתוח אך מעולם לא שוחרר. פיט הופיע שוב ב-Super Smash Bros. Brawl עם עיצוב חדש. במהלך אירוע ה-E3 שלהם ב-2010, נינטנדו חשפה את Kid Icarus: Uprising for the Nintendo 3DS, המשחק הראשון בסדרה מאז 1991. המשחק שוחרר במרץ 2012 לביקורות חיוביות של מבקרים. פיט ופלטונה הופיעו מאוחר יותר ב-Super Smash Bros. עבור Nintendo 3DS ו-Wii.
במשך השנים נעשו מספר ניסיונות ליצור משחקים נוספים לסדרה אך הם לא יצאו לפועל.
רשימת משחקים

| שם המשחק | שנת יציאה | ביקורות | קונסולה מקורית | הערות |
| --- | --- | --- | --- | --- |
| Kid Icarus | 1986 | 77/100 | NES | יצא לשלל קונסולות בהמשך כולל ה-NES, SNES גיים בוי, NINTENDO 3DS, והנינטנדו סוויץ' |
| Kid Icarus: Of Myths and Monsters | 1991 | 8/10 | Game Boy |  |
| Kid Icarus: Uprising | 2012 | 83/100 | Nintendo 3DS | במשחק זה הופיע לראשונה דמותו בעיצוב החדש |
הערות שוליים

1 2  Kid Icarus, www.metacritic.com (באנגלית)
↑  Top 10 games deserving of a remake, Feature Story from GamePro, web.archive.org, ‏2010-09-02
↑  Lucas M. Thomas, You Don't Know Kid Icarus, IGN, ‏2011-01-27 (באנגלית)
↑  Sakurai Speaks on Brawl Character Development - News, Nintendo World Report
1 2  Metroid Retrospective Part 1, נבדק ב-2024-02-22
↑  IGN: Kid Icarus (Virtual Console) Review, web.archive.org, ‏2007-03-09
↑  https://archive.org/details/Gamefan_Vol_4_Issue_03%7Cjournalmagazine=Gamefan
↑  https://www.digitiser2000.com/main-page/10-cancelled-super-nes-games-that-you-may-be-unaware-of-though-i-dont-care-if-you-did-know-about-them-already
↑  Gaming Gossip". Electronic Gaming Monthly. No. 92. Ziff Davis. March 1997. p. 28.
↑  Everyone is here with Super Smash Bros. Ultimate, Softonic, ‏2018-06-28 (באנגלית אמריקאית)
↑  Missing in Action -- The Lost Games of GameCube: Dead Phoenix, web.archive.org
↑  Nintendo Life, Review: Kid Icarus: Of Myths and Monsters (3DS eShop / GB), Nintendo Life, ‏2012-03-09 (באנגלית בריטית)
↑  Kid Icarus: Uprising critic reviews, www.metacritic.com (באנגלית)
↑  E3: נינטנדו מציגה את Kid Icarus בתלת-ממד, באתר Vgames.co.il, ‏2010-06-15
| נינטנדו |
| --- | --- | --- |
| קונסולות נייחות | Color TV Game ‏• Nintendo Entertainment System ‏• Super Nintendo Entertainment System ‏• נינטנדו 64 ‏• נינטנדו גיימקיוב ‏• Wii ‏• Wii U ‏• נינטנדו סוויץ' ‏• נינטנדו סוויץ' 2 |  |
| קונסולות ניידות | Game & Watch • וירטואל בוי • גיים בוי ‏• גיים בוי קולור ‏•  גיים בוי אדוונס • נינטנדו DS ‏• נינטנדו 3DS |  |
| סדרות דגל | סופר מריו • האגדה של זלדה • פוקימון • מטרויד • דונקי קונג • קירבי • Star Fox • יושי • ספלטון • F-Zero • Kid Icarus |  |
| אנשי מפתח בחברה | שיגרו מיאמוטו • סאטורו איווטה • סטושי טג'ירי • יושיהירו מורי |  |
| שונות | Super NES Classic Edition • NES Classic Edition • Mii • דליפת המידע של נינטנדו • Game Freak • אמיבו |  |
הטרוריסטים המבוקשים ביותר על ידי ה-FBI

סמל ה-FBI
רשימת הטרוריסטים המבוקשים ביותר על ידי ה-FBI היא רשימת האנשים המבוקשים ביותר על ידי לשכת החקירות הפדרלית של ארצות הברית, שהואשמו במעורבות בטרור. הרשימה נוצרה ב-2001, בעקבות פיגועי 11 בספטמבר, וכוללת את 22 הטרוריסטים המבוקשים ביותר. זו רשימת המבוקשים השנייה של ארצות הברית לצד רשימת עשרת הנמלטים המבוקשים ביותר על ידי ה-FBI.
אדם שנכלל ברשימה מוצא ממנה אם הוא נלכד, נהרג או שהאישומים נגדו מבוטלים; לאחר מכן הוא מוחלף על ידי טרוריסט אחר שנבחר על ידי ה-FBI.
תחמס אירופי

| תחמס אירופי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תחמסאים
משפחה:: תחמסיים
סוג:: תחמס
מין:: תחמס אירופי
שם מדעי
 Caprimulgus europaeus ‏לינאוס, 1758
תחום תפוצה
      תפוצת קיץ      שטחי חריפה

צעיר פותח פה בתנוחת איום
תחמס אירופי (שם מדעי: Caprimulgus europaeus) הוא מין של עוף לילי ממשפחת התחמסיים החי באירופה, אסיה ואפריקה ומגיע גם לישראל.
מאפיינים

לתחמסים אלה ולקרוביהם בסוג תחמס יש זיפים קשים סביב המקור, כנפיים ארוכות וצרות, אצבע אמצעית משוננת דמוית מסרק ודוגמת נוצות מנומרת, המסייעת להסוואה. לזכרים ולפעמים גם לנקבות יש כתמים לבנים על הכנפיים והזנב המכונים "איתותים".
תיעוד המאובנים לקוי, אך סביר להניח שתת-המינים התמיינו כאשר הטמפרטורה העולמית עלתה במהלך 10,000 השנים האחרונות.
ישנם שישה תת-מינים מוכרים, המפגינים גרדיאנט קל של שינוי: באזור המזרחי הגודל הממוצע קטן יותר, הניצוי בהיר יותר ולזכרים איתותים לבנים גדולים יותר. באזורי החפיפה בין תת-המינים קיימים מופעי ביניים.
התחמס האירופי ניזון ממגוון נרחב של חרקים מעופפים, אותם הוא תופס בשעת מעופו, לעיתים קרובות ממעוף קצר מענף. התחמס מסתמך על חוש הראייה בשעת הציד, על ידי זיהוי צל הטרף מול שמי הלילה. עיניי התחמס גדולות יחסית ובעלות שכבה מחזירת אור אשר משפרת את ראיית הלילה. נראה שהתחמס לא מסתמך על חוש השמיעה באיתור טרף ואינו משתמש באקולוקציה. התחמס שותה ומתרחץ תוך כדי תעופה.
אף על פי שהתחמס האירופי חשוף לטפילים ולטריפה, האיומים העיקריים על הישרדות המין הם אובדן בית גידול, הפרעה וירידה בכמות הטרף עקב שימוש בחומרי הדברה. על אף הירידה בכמות האוכלוסייה, מסווג המין על ידי IUCN כ"ללא חשש", בשל מספר הפריטים הגדול ואתרי רבייה נרחבים.
הערות שוליים

↑  תחמס אירופי באתר הרשימה האדומה של IUCN
| --- | --- |
בקרת זהויות :  NLI: 987007283347005171  BnF: cb13506092c (data)  GND: 4415751-4  LCCN: sh85020006  SUDOC: 050192183
מור חן

| --- | --- |

 לידה:  7 בספטמבר 1986 (בת 38) בת ים
 מדינה:  ישראל 
 מקום לימודים:  בית צבי 
 פרופיל ב-IMDb
 
מור חן (נולדה ב-7 בספטמבר 1986) היא סטנדאפיסטית, שחקנית ואושיית רשת ישראלית.
ביוגרפיה

מור חן נולדה בבת ים וגדלה בכפר רות. בשנים 2008–2011 למדה משחק בבית הספר למשחק בית צבי.
בשנת 2011 החלה להופיע על במות כסטנדאפיסטית. בתחילת דרכה כסטנדאפיסטית, קיימה במקביל גם הפעלות לילדים באירועים והפעלות במסיבות רווקות. ב-2014 החלה לפרסם סרטונים משעשעים בפייסבוק שזכו להצלחה רבה.
בשנת 2016 החלה חן לשחק בסדרה "מסובך" ששודרה בערוץ 10, בתפקיד גבי, סטנדאפיסטית צעירה המקיימת רומן עם דורון (רן שריג). בשנת 2017 הייתה חברה בהרכב "הישראליות" של שידורי קשת במסגרתו הועלו לרשת האינטרנט תכנים בהן נשים מתחומי ההומור שוחחו על החיים.
בדצמבר 2017 החלה להשתתף בתוכנית "טין ניק סטנדאפ שואו" בערוץ ניקלודיאון.
בשנת 2019 השתתפה בתוכנית הדוקו-ריאליטי "יס מן" מבית yes. שנה אחר כך, השתתפה בתוכנית הסטנדאפ "קומדי סטאר" בהגשת צביקה הדר ששודרה ברשת 13.
בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.
בדצמבר 2024 חן יצאה לסבב הופעות באמריקה, והופיעה במספר מדינות בארצות הברית ובקנדה.
חן בזוגיות ומתגוררת בבת ים.
הערות שוליים

↑  הדר גת, מהפייסבוק לטלוויזיה: אושיות הרשת שהפכו לסלבס, באתר הארץ, 16 בנובמבר 2016
↑  מסובך - לצפייה ישירה בנענע10, באתר תוכניות ערוץ 10 (ארכיון)
↑   הישראליות, באתר mako
↑  ליגת הסדק - פודקאסט מבית בראשית (2024-11-07), זוג או פרד | פרק #6 "ליגת הסדק", נבדק ב-2024-12-08
עונת 2016/2017 ב-NBA

| --- | --- |
 תאריך התחלה:  25 באוקטובר 2016
 תאריך סיום:  12 ביוני 2017
 מספר קבוצות:  30
 מספר משחקים לקבוצה:  82
 דראפט 2016
 בחירה ראשונה:  בן סימונס
 על ידי:  פילדלפיה 76'
 העונה הסדירה
 המאזן הטוב ביותר:  גולדן סטייט ווריורס
 MVP של העונה הסדירה:  ראסל וסטברוק (אוקלהומה סיטי)
 מלך הסלים:  ראסל וסטברוק (אוקלהומה סיטי)
 הפלייאוף
 אלופת המזרח:  קליבלנד קאבלירס
 אלופת המערב:  גולדן סטייט ווריורס
 סדרת הגמר
 אלופה:  גולדן סטייט ווריורס
 MVP של סדרת הגמר:  קווין דוראנט
 
 → 2015/20162017/2018 ←
 
עונת 2016/2017 היא העונה ה-71 של ליגת ה-NBA. בסדרת גמר ה-NBA התמודדו אלופת המזרח קליבלנד קאבלירס ואלופת המערב גולדן סטייט ווריורס זו העונה השלישית ברציפות, ובסיומה זכו הווריורס באליפות החמישית של המועדון לאחר שניצחו בסדרה בתוצאה 4–1. לאורך הפלייאוף רשמה גולדן סטייט מאזן ניצחונות של 16–1, ובכך קבעה את אחוז הניצחונות הגבוה בתולדות פלייאוף ה-NBA.
לפני תחילת העונה עבר שחקן האולסטאר קווין דוראנט מקבוצת אוקלהומה סיטי ת'אנדר ליריבתה בצמרת האזור המערבי גולדן סטייט ווריורס. מעבר זה עורר הדים רבים ברחבי ה-NBA ולווה בביקורות רבות מצד פרשנים, שחקנים ואוהדים, שחששו שהמהלך יפגע בתחרותיות של הליגה. לצד כוכבי הקבוצה האחרים – סטפן קרי, דריימונד גרין וקליי תומפסון – עזר דוראנט לקבוצתו לסיים את העונה הסדירה עם המאזן הטוב בליגה (67-15) בפעם השלישית ברציפות. בסיום פלייאוף ה-NBA זכה דוראנט בתואר ה-MVP של סדרת הגמר לאחר שרשם במהלכה ממוצעים של 35.2 נקודות, 8.4 ריבאונדים ו-5.4 אסיסטים למשחק.
שחקן אוקלהומה סיטי ת'אנדר, ראסל וסטברוק, רשם במהלך העונה ממוצעים סטטיסטיים של 31.6 נקודות, 10.7 ריבאונדים ו-10.4 אסיסטים למשחק, ובכך הפך לשחקן השני בתולדות ה-NBA שמשיג ממוצע עונתי של טריפל דאבל (הראשון היה אוסקר רוברטסון). כמו כן קבע וסטברוק את שיא ה-NBA למספר טריפל דאבלים בעונה אחת, עם 42 בסך הכל. בסיום העונה זכה וסטברוק בתואר ה-MVP של העונה הסדירה.
שינויים בסגלי הקבוצות > חילופי מאמנים

| תאריך מינוי> לפני תחילת העונה | קבוצה> לפני תחילת העונה | מאמן נכנס> לפני תחילת העונה | מאמן יוצא> לפני תחילת העונה | סימוכין> לפני תחילת העונה |
| --- | --- | --- | --- | --- |
| 17 באפריל 2016 | ברוקלין נטס | קני אטקינסון | טוני בראון |  |
| 20 באפריל 2016 | מינסוטה טימברוולבס | טום ת'יבודו | סם מיטשל |  |
| 26 באפריל 2016 | וושינגטון ויזארדס | סקוט ברוקס | רנדי ויטמן |  |
| 30 באפריל 2016 | לוס אנג'לס לייקרס | לוק וולטון | ביירון סקוט |  |
| 10 במאי 2016 | סקרמנטו קינגס | דייוויד ייגר | ג'ורג' קארל |  |
| 16 במאי 2016 | אינדיאנה פייסרס | נייט מקמילן | פרנק ווגל |  |
| 20 במאי 2016 | אורלנדו מג'יק | פרנק ווגל | סקוט סקיילס |  |
| 29 במאי 2016 | ממפיס גריזליס | דייוויד פיזדייל | דייוויד ייגר |  |
| 1 ביוני 2016 | יוסטון רוקטס | מייק ד'אנטוני | ג'יי. בי. ביקרסטאף |  |
| 2 ביוני 2016 | ניו יורק ניקס | ג'ף הורנסק | קורט רמביס |  |
שינויים בסגלי הקבוצות > מעברי שחקנים בולטים > שחקנים שפרשו מה-NBA

קובי בראיינט הודיע על פרישתו המתוכננת ב-29 בנובמבר 2015, ופרש באופן מעשי עם סיום עונת 2015/2016, ב-14 באפריל 2016.
טים דאנקן הודיע על פרישה ב-11 ביולי 2016, אחרי 19 עונות ב-NBA.
אמארה סטודמאייר הודיע על פרישה מה-NBA ב-26 ביולי, אחרי 14 עונות.
קווין גארנט הודיע על פרישה ב-23 בספטמבר, אחרי 21 עונות ב-NBA.
מו ויליאמס הודיע על פרישה ב-26 בספטמבר, אחרי 13 עונות ב-NBA.
אלטון ברנד הודיע על פרישה ב-20 באוקטובר, אחרי 17 עונות ב-NBA.
ריי אלן הודיע על פרישה ב-1 בנובמבר, אחרי 18 עונות ב-NBA. העונה האחרונה בה שיחק הייתה 2013/2014.
קווין מרטין הודיע על פרישה ב-25 בנובמבר, אחרי 12 עונות ב-NBA.
שינויים בסגלי הקבוצות > מעברי שחקנים בולטים > שחקנים חופשיים

בתאריך 7 ביולי 2016, בו נכנסה לתוקף תקרת השכר לעונה זו, נרשמו מספר החתמות משמעותיות:
הריסון בארנס חתם על חוזה בדאלאס מאבריקס.
קווין דוראנט חתם על חוזה בגולדן סטייט ווריורס.
ראז'ון רונדו חתם על חוזה בשיקגו בולס.
לואול דנג חתם על חוזה בלוס אנג'לס לייקרס.
צ'נדלר פארסונס חתם על חוזה בממפיס גריזליס.
ב-8 ביולי חתם אל הורפורד על חוזה בבוסטון סלטיקס.
ב-8 ביולי חתם ג'ואקים נואה על חוזה בניו יורק ניקס.
ב-9 ביולי החתימה יוסטון רוקטס את ראיין אנדרסון ואריק גורדון.
ב-13 ביולי חתם דווייט הווארד על חוזה באטלנטה הוקס.
ב-14 ביולי חתם פאו גאסול על חוזה בסן אנטוניו ספרס.
ב-15 ביולי חתם דוויין וייד על חוזה בשיקגו בולס.
ב-27 בפברואר 2017 חתם דרן ויליאמס על חוזה בקליבלנד קאבלירס, לאחר ששוחרר מדאלאס מאבריקס.
ב-1 במרץ חתם אנדרו בוגוט על חוזה בקליבלנד קאבלירס, לאחר ששוחרר מפילדלפיה 76'.
שינויים בסגלי הקבוצות > מעברי שחקנים בולטים > טריידים

ב-22 ביוני 2016 שלחה שיקגו בולס את דריק רוז וג'סטין הולידיי לניו יורק ניקס, בתמורה לרובין לופז, חוסה קלדרון וג'ריאן גרנט.
ב-23 ביוני 2016 שלחה אוקלהומה סיטי ת'אנדר את סרז' איבקה לאורלנדו מג'יק, בתמורה לויקטור אולדיפו, ארסאן אילייסובה וזכויות הדראפט על דומנטאס סאבוניס.
בתאריך 7 ביולי 2016, בו נכנסה לתוקף תקרת השכר לעונה זו, נרשמו מספר עסקאות משמעותיות:
גולדן סטייט ווריורס שלחה את אנדרו בוגוט לדאלאס מאבריקס בתמורה לבחירת דראפט עתידית.
ברוקלין נטס שלחה את ת'דאוס יאנג לאינדיאנה פייסרס בתמורה לזכויות הדראפט על קאריס לוורט.
הושלם טרייד משולש ששלח את ג'ף טיג (מאטלנטה) לאינדיאנה פייסרס, את ג'ורג' היל (מאינדיאנה) ליוטה ג'אז, את ואת זכויות הדראפט על טוריאן פרינס (מיוטה) לאטלנטה הוקס.
ב-7 בינואר 2017 שלחה אטלנטה הוקס את קייל קורבר לקליבלנד קאבלירס בתמורה למייק דאנליבי, מו ויליאמס ובחירת דראפט עתידית.
ב-13 בפברואר שלחה פורטלנד טרייל בלייזרס את מייסון פלאמלי ובחירת דראפט עתידית (סיבוב שני) לדנוור נאגטס, בתמורה ליוסוף נורקיץ' ובחירת דראפט (סיבוב ראשון).
ב-14 בפברואר שלחה אורלנדו מג'יק את סרז' איבקה לטורונטו ראפטורס, בתמורה לטרנס רוס ובחירת דראפט עתידית (סיבוב ראשון).
ב-20 בפברואר שלחה סקרמנטו קינגס את דמרקוס קאזינס ועומרי כספי לניו אורלינס פליקנס, בתמורה לבאדי הילד, טייריק אוונס, לנגסטון גאלוויי ושתי בחירות דראפט עתידיות.
ב-23 בפברואר 2017, המועד האחרון לטריידים בעונה זו, נרשמו מספר עסקאות משמעותיות:
פילדלפיה 76' שלחה את נרלנס נואל לדאלאס מאבריקס בתמורה לאנדרו בוגוט, ג'סטין אנדרסון ובחירת דראפט עתידת.
לוס אנג'לס לייקרס שלחה את לו ויליאמס ליוסטון רוקטס בתמורה לקורי ברואר ובחירת דראפט עתידית.
אוקלהומה סיטי ת'אנדר שלחה את ג'ופרי לוברן, אנתוני מורו וקמרון פיין לשיקגו בולס, בתמורה לטאג' גיבסון, דאג מקדרמוט ובחירת דראפט עתידית.
אולסטאר

סוף-שבוע האולסטאר נערך בסמות'י קינג סנטר, אולמה הביתי של ניו אורלינס פליקנס, בין התאריכים 17–19 בפברואר 2017. אירועי האולסטאר נקבעו תחילה להתקיים באולמה הביתי של קבוצת שארלוט הורנטס, הספקטרום סנטר, אך הועברו מקרוליינה הצפונית עקב חקיקה נגד הקהילה הגאה. במשחק האולסטאר עצמו ניצחה נבחרת המערב בתוצאה 192–182, ובכך נרשם סך הנקודות הגבוה ביותר במשחק האולסטאר אי פעם. שחקן הפליקנס אנתוני דייוויס זכה בתואר ה-MVP של המשחק לאחר ששבר את שיא הנקודות האישי במשחק האולסטאר עם 52 נקודות.
אולסטאר > משחק האולסטאר

החלפה ^- כרמלו אנתוני נבחר להחליף את קווין לאב הפצוע בנבחרת המזרח.
| 0 | 1 | 2 | 3 | 4 |
| --- | --- | --- | --- | --- |
| 19 בפברואר 2017 | מזרח | 182 - 192 | מערב | סמות'י קינג סנטר, ניו אורלינס |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 15,701 |
|  | נק': יאניס אדטוקומבו - 30 ריב': כרמלו אנתוני - 7 אס': קיירי אירווינג - 14 |  | נק': אנתוני דייוויס - 52 ריב': דייוויס, דוראנט וגאסול - 10 כ"א אס': ג'יימס הארדן - 12 |  |